ddrg/super_eurlex huggingface dataset:
RÅDETS FORORDNING (EF) Nr. 1168/96 af 25. juni 1996 om fastsættelse for 1996 af foranstaltninger til bevarelse og forvaltning af fiskeressourcer i konventionsområdet som defineret i konventionen om det fremtidige multilaterale samarbejde vedrørende fiskeriet i det nordøstlige Atlanterhav

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Fællesskabet har undertegnet De Forenede Nationers havretskonvention, som indeholder principper og regler for bevarelse og forvaltning af de levende ressourcer både inden for kyststaternes eksklusive økonomiske zoner og i det åbne hav;

konventionen om det fremtidige multilaterale samarbejde vedrørende fiskeriet i det nordøstlige Atlanterhav, i det følgende benævnt »NEAFC-konventionen«, blev godkendt ved Rådets afgørelse 81/608/EØF af 13. juli 1981 (2) og trådte i kraft den 17. marts 1982;

NEAFC-konventionen giver en passende ramme for multilateralt samarbejde med henblik på rationel bevarelse og bedst mulig udnyttelse af fiskeressourcerne i konventionsområdet;

Kommissionen for Fiskeriet i det nordøstlige Atlanterhav vedtog den 21. marts 1996 en henstilling om begrænsning af fangsterne af rødfisk i konventionsområdet i 1996; henstillingen bør gennemføres af Fællesskabet;

i henhold til artikel 8 i forordning (EØF) nr. 3760/92 skal Rådet fastsætte den samlede tilladte fangstmængde (TAC) pr. fiskebestand og fordele den andel, der er til rådighed for Fællesskabet, mellem medlemsstaterne;

de fiskeriaktiviteter, der er omfattet af nærværende forordning, skal underkastes de kontrolforanstaltninger, der er fastsat i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (3) -

UDSTEDT FØLGENDE FORORDNING:

Artikel 1

I 1996 begrænses EF-fartøjernes fangster af rødfisk til de kvoter, der er anført i bilaget.

Alle EF-fartøjernes fangster af rødfisk, der er taget før vedtagelsen af denne forordning, modregnes i kvoterne i bilaget.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 25. juni 1996.

På Rådets vegne

M. PINTO

Formand

(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.

(2) EFT nr. L 227 af 12. 8. 1981, s. 21.

(3) EFT nr. L 261 af 20. 10. 1993, s. 1. Forordningen er senest ændret ved forordning (EF) nr. 2870/95 (EFT nr. L 301 af 14. 12. 1995, s. 1).

BILAG

>TABELPOSITION>
KOMMISSIONENS FORORDNING (EF) Nr. 1262/96 af 1. juli 1996 om ændring af forordning (EØF) nr. 1059/83 om oplagringskontrakter for bordvin, druemost, koncentreret druemost og rektificeret koncentreret druemost

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 32, stk. 5, og

ud fra følgende betragtninger:

Ved Kommissionens forordning (EØF) nr. 1059/83 af 29. april 1983 om oplagringskontrakter for bordvin, druemost, koncentreret druemost og rektificeret koncentreret druemost (3), senest ændret ved forordning (EF) nr. 2537/95 (4), fastsættes der gennemførelsesbestemmelser for indgåelsen af oplagringskontrakter; i henhold til forordningens artikel 5, stk. 1, kan der maksimalt indgås to oplagringskontrakter for bordvin, der befinder sig på samme vinlager; der bør fastsættes de samme betingelser for alle de produkter, som der kan indgås oplagringskontrakter for;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EØF) nr. 1059/83 affattes artikel 5, stk. 1, således:

»1. For hvert af de produkter, der er nævnt i artikel 12, litra c), d) og e), og for bordvine, der er af samme type eller økonomisk nært forbundet med den samme type bordvin og befinder sig på samme vinlager, og for hvilke der er fastsat samme støttebeløb, kan en producent maksimalt indgå to langfristede kontrakter.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 116 af 30. 4. 1983, s. 77.

(4) EFT nr. L 260 af 31. 10. 1995, s. 10.
KOMMISSIONENS FORORDNING (EF) Nr. 1159/96 af 26. juni 1996 om fastlæggelse af den foreløbige forsyningsopgørelse for 1996/97 for Azorerne, Madeira og De Kanariske Øer vedrørende sukker som fastsat i Rådets forordning (EØF) nr. 1600/92 og (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2537/95 (2), særlig artikel 10,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (3), senest ændret ved forordning (EF) nr. 2537/95, særlig artikel 3, stk. 4, og artikel 7, stk. 2, og

ud fra følgende betragtninger:

I overensstemmelse med artikel 2 i henholdsvis forordning (EØF) nr. 1600/92 og (EØF) nr. 1601/92 blev den foreløbige forsyningsopgørelse for sukker for produktionsåret 1995/96 for Azorerne, Madeira og De Kanariske Øer fastsat ved Kommissionens forordning (EØF) nr. 2177/92 (4), senest ændret ved forordning (EF) nr. 439/96 (5); i henhold til nævnte artikel 2 bør forsyningsopgørelsen for disse ordninger fastsættes for produktionsåret 1996/97, idet det forventede forsyningsbehov lægges til grund;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

Bilaget til forordning (EØF) nr. 2177/92 erstattes for produktionsåret 1996/97 af bilaget til nærværende forordning.

Artikel 2

Denne forordning træder i kraft den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 260 af 31. 10. 1995, s. 10.

(3) EFT nr. L 173 af 27. 6. 1992, s. 13.

(4) EFT nr. L 217 af 31. 7. 1992, s. 71.

(5) EFT nr. L 61 af 12. 7. 1996, s. 1.

BILAG

Sukkermængder udtrykt i tons hvidt sukker, jf. artikel 1 i forordning (EØF) nr. 2177/92, for produktionsåret 1996/97

>TABELPOSITION>
KOMMISSIONENS FORORDNING (EF) Nr. 1175/96 af 27. juni 1996 om fastsættelse af de vejningskoefficienter, der skal anvendes ved beregning af prisen på Fællesskabets marked på slagtede svin, og om ophævelse af forordning (EF) nr. 1449/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 4, stk. 6, og

ud fra følgende betragtninger:

Den pris på Fællesskabets marked på slagtede svin, som er omhandlet i artikel 4, stk. 2, i forordning (EØF) nr. 2759/75, skal fastsættes ved, at de priser, der er konstateret i hver medlemsstat, afvejes med koefficienter, der udtrykker den relative betydning af svinebestanden i hver medlemsstat; disse koefficienter bør bestemmes på grundlag af den svinebestand, der optælles hvert år i begyndelsen af december i overensstemmelse med Rådets direktiv 93/23/EØF af 1. juni 1993 om undersøgelser, som medlemsstaterne skal foretage vedrørende svineproduktionen (3);

der bør på grundlag af resultaterne af tællingen i december 1995 foretages en tilpasning af de vægtkoefficienter, der er fastsat ved Kommissionens forordning (EF) nr. 1449/95 (4);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

De vejningskoefficienter, der er omhandlet i artikel 4, stk. 2, i forordning (EØF) nr. 2759/75, fastsættes som anført i bilaget til denne forordning.

Artikel 2

Forordning (EF) nr. 1449/95 ophæves.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 149 af 21. 6. 1993, s. 1.

(4) EFT nr. L 143 af 27. 6. 1995, s. 48.

BILAG

Vejningskoefficienter, der skal anvendes ved beregning af prisen på Fællesskabets marked på slagtede svin

>TABELPOSITION>
KOMMISSIONENS FORORDNING (EF) Nr. 1227/96 af 28. juni 1996 om ændring af forordning (EØF) nr. 2219/92 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2537/95 (2), særlig artikel 10, og

ud fra følgende betragtninger:

Ved Kommissionens forordning (EØF) nr. 1696/92 (3), senest ændret ved forordning (EØF) nr. 2596/93 (4), er der fastsat gennemførelsesbestemmelser for den særlige forsyningsordning for Azorerne og Madeira vedrørende visse landbrugsprodukter;

opgørelsen over forsyningsbehovene for Madeira vedrørende visse mejeriprodukter for perioden fra den 1. juli 1995 til den 30. juni 1996 blev fastlagt ved Kommissionens forordning (EØF) nr. 2219/92 af 30. juli 1992 om gennemførelsesbestemmelser for den særlige forsyningsordning for Madeira vedrørende mejeriprodukter og om udarbejdelse af opgørelsen over forsyningsbehovene (5), senest ændret ved forordning (EF) nr. 1703/96 (6);

på grundlag af de foreliggende oplysninger og for fortsat at imødekomme behovet for mejeriprodukter på Madeira bør opgørelsen fastlægges for perioden fra den 1. juli 1996 til den 30. juni 1997; bilag I til forordning (EØF) nr. 2219/92 bør derfor ændres;

Madeiras behov omfatter mælkepulver og ost defineret i positioner, der ikke indgår i bilag II til forordning (EØF) nr. 2219/92; bilag II til denne forordning bør derfor ændres ved at indføje KN-kode 0402 22 11 og 0402 21 19 for mælkepulver og produktkoderne 0406 90 78 300 og 0406 90 78 500 for goudaost;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EØF) nr. 2219/92 foretages følgende ændringer:

1) Bilag I affattes som angivet i bilag I til denne forordning.

2) Bilag II affattes som angivet i bilag II til denne forordning.

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 260 af 31. 10. 1995, s. 10.

(3) EFT nr. L 179 af 1. 7. 1992, s. 6.

(4) EFT nr. L 238 af 23. 9. 1993, s. 24.

(5) EFT nr. L 218 af 1. 8. 1992, s. 75.

(6) EFT nr. L 141 af 14. 6. 1996, s. 40.

BILAG I

»BILAG I

Opgørelse over forsyningsbehovene på Madeira for mejeriprodukter i perioden 1. juli 1996 til 30. juni 1997

>TABELPOSITION>

BILAG II

»BILAG II

>TABELPOSITION>
KOMMISSIONENS FORORDNING (EF) Nr. 1230/96 af 28. juni 1996 om ændring af forordning (EF) nr. 1424/95 om midlertidig tilpasning af de særlige importordninger for visse oksekødsprodukter med oprindelse i Schweiz og i republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien med henblik på iværksættelse af den landbrugsaftale, der er indgået i forbindelse med forhandlingerne under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), ændret ved forordning (EF) nr. 1193/96 (2), særlig artikel 3, stk. 1, og

ud fra følgende betragtninger:

Ved Kommissionens forordning (EF) nr. 1424/95 (3) blev der fastsat midlertidige foranstaltninger indtil den 30. juni 1996 for lette overgangen til den ordning, der gælder for indførsel af visse oksekødsprodukter med oprindelse i Schweiz og republikkerne Bosnien-Hercegovina, Kroatien, Slovenien og Den Tidligere Jugoslaviske Republik Makedonien som følge af de aftaler, der blev indgået i forbindelse med Uruguay-rundens multilaterale handelsforhandlinger;

perioden for vedtagelse af overgangsforanstaltninger blev forlænget indtil den 30. juni 1997 ved forordning (EF) nr. 1193/96 om forlængelse af den periode, der er nødvendige i landbrugssektoren for gennemførelsen af de aftaler, som er indgået i Uruguay-rundens regi, i afventning af Rådets vedtagelse af en endelig foranstaltning bør foranstaltningerne i forordning (EF) nr. 1424/95 forlænges indtil den 30. juni 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 3 i forordning (EF) nr. 1424/95 ændres datoen »30. juni 1996« til »30. juni 1997«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) Se side 1 i denne Tidende.

(3) EFT nr. L 141 af 24. 6. 1995, s. 19.
KOMMISSIONENS FORORDNING (EF) Nr. 1137/96 af 25. juni 1996 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 3290/94 (2), særlig artikel 5, stk. 5, og

ud fra følgende betragtninger:

I Kommissionens forordning (EØF) nr. 3061/84 (3), senest ændret ved forordning (EF) nr. 637/95 (4), er den 15. juni fastsat som den seneste dato, hvor olivendyrkere kan indgive støtteansøgninger;

på grund af de særlige vejrforhold i dette produktionsår vil olivenhøsten og -forarbejdningen i visse områder først være afsluttet i løbet af juni; det er derfor nødvendigt at ændre fristen for støtteansøgningernes indgivelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Artikel 5, stk. 3, sidste afsnit, i forordning (EØF) nr. 3061/84 affattes således:

»For produktionsåret 1995/96 ændres den 15. juni dog til den 30. juni.«

Artikel 2

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 349 af 31. 12. 1994, s. 105.

(3) EFT nr. L 288 af 1. 11. 1984, s. 52.

(4) EFT nr. L 67 af 25. 3. 1995, s. 3.
KOMMISSIONENS FORORDNING (EF) Nr. 1216/96 af 28. juni 1996 om ændring af forordning (EØF) nr. 904/90 om gennemførelsesbestemmelser til importordningen for visse produkter i sektoren for svinekød med oprindelse i staterne i Afrika, Vestindien og Stillehavet (AVS) eller i de oversøiske lande og territorier (OLT) med henblik på iværksættelsen af den landbrugsaftale, der blev indgået i forbindelse med forhandlingerne under Uruguay-runden

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

For at tage hensyn til den importordning, der findes for svinekød, og som følger af den landbrugsaftale, der er indgået i forbindelse med de multilaterale handelsforhandlinger under Uruguay-runden, er det nødvendigt at vedtage overgangsforanstaltninger for at tilpasse præferenceindrømmelserne i form af fritagelse for importafgiften for visse svinekødsprodukter fra AVS-staterne og OLT;

i Kommissionens forordning (EØF) nr. 904/90 (2), senest ændret ved forordning (EF) nr. 1592/95 (3), er der fastsat gennemførelsesbestemmelser for præferencebetingelserne for nedsættelse af importafgiften for kontingenter af svinekød; da importafgifterne erstattes med told fra den 1. juli 1995, er disse bestemmelser allerede blevet fastsat;

perioden for vedtagelse af overgangsforanstaltninger blev forlænget indtil den 30. juni 1997 ved Rådets forordning (EF) nr. 1193/96 af 26. juni 1996 om forlængelse af den periode, hvor der kan træffes overgangsforanstaltninger i henhold til artikel 3 i forordning (EF) nr. 3290/94 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået i Uruguay-rundens regi (4); det er nødvendigt at gentage disse tilpasninger for den pågældende periode;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EØF) nr. 904/90 ændres ordet »importafgift« til »told«, hver gang det forekommer.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996 til den 30. juni 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 93 af 10. 4. 1990, s. 23.

(3) EFT nr. L 150 af 1. 7. 1995, s. 93.

(4) Se side 1 i denne Tidende.
KOMMISSIONENS FORORDNING (EF) Nr. 1274/96 af 1. juli 1996 om indstilling af fiskeri efter torsk fra fartøjer som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3082/95 af 21. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i estiske farvande (3), fastsætter kvoter for torsk i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af torsk i farvandene i ICES område III d (estiske farvande), taget af fartøjer, som fører svensk flag eller er registreret i Sverige, nået den for 1996 tildelte kvote -

UDSTEDT FØLGENDE FORORDNING:

Artikel 1

Fangsterne af torsk i farvandene i ICES område III d (estiske farvande) fra fartøjer, der fører svensk flag, eller er registreret i Sverige, må antages at have opbrugt den kvote, der er tildelt Sverige for 1996.

Fiskeri efter torsk i farvandene i ICES område III d (estiske farvande) fra fartøjer, der fører svensk flag eller er registreret i Sverige, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. juli 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 76.